**Zmluva o dielo**

uzavretá podľa § 536 a nasl. Obchodného zákonníka v platnom znení medzi:

**Čl. I.**

**Zmluvné strany**

**Objednávateľ: Lambda Life a.s.**

Levočská 3, 851 01 Bratislava

zastúpený:

IČO:

DIČ:

bankové spojenie:

účet číslo:

*(ďalej len „objednávateľ“)*

**Zhotoviteľ: XXX**

Adresa

zastúpený:

IČO:

IČ DPH:

bankové spojenie:

účet číslo:

zapísaný v Obchodnom registri Okresného súdu XXX, oddiel: XX, vložka č. XXX

*(ďalej len „zhotoviteľ“ )*

**Článok II.**

**Predmet plnenia**

1. Táto zmluva sa uzatvára ako výsledok postupu zadávania zákazky s nízkou hodnotou na predmet: „Metodika inovatívneho sortovania buniek“.
2. Touto zmluvou sa zhotoviteľ zaväzuje riadne a včas zhotoviť a odovzdať objednávateľovi Metodiku inovatívneho sortovania buniek (ďalej len „Dielo“) a poskytovať služby aplikačnej podpory dodaného diela (ďalej len „Služby“) a objednávateľ sa zaväzuje zaplatiť cenu za jeho zhotovenie a odovzdanie za podmienok stanovených v tejto zmluve.
3. Zákazka je financovaná z prostriedkov Európskej únie prostredníctvom Operačného programu Integrovaná infraštruktúra číslo projektu ITMS2014+: 313011V446 (ďalej len „Projekt“)
4. Podrobná špecifikácia Diela a Služieb tvorí prílohu č. 1 tejto zmluvy.
5. Zhotoviteľ je povinný Dielo zhotoviť a Služby poskytovať vo vlastnom mene, na svoje vlastné náklady a na vlastnú zodpovednosť, s odbornou starostlivosťou, podľa podkladov a požiadaviek objednávateľa a v súlade s platnými právnymi predpismi, dokumentmi, touto zmluvou alebo inými záväznými pokynmi.

**Článok III.**

**Zhotovenie Diela a lehota plnenia**

1. Zhotoviteľ sa zaväzuje pravidelne, minimálne jedenkrát za každý mesiac až do odovzdania Diela, podrobne informovať objednávateľa o aktuálnom stave rozpracovanosti Diela, a to na osobných stretnutiach, ktoré za týmto účelom zvolá zhotoviteľ po dohode s objednávateľom. Zmluvné strany sa dohodli, že prvé pracovné stretnutie sa uskutoční najneskôr do piatich pracovných dní od nadobudnutia účinnosti tejto zmluvy, a to za účelom dohodnutia harmonogramu prác v súvislosti so zhotovením Diela, resp. jeho častí. Osobné stretnutia sa uskutočnia v sídle objednávateľa. Zmluvné strany sa zaväzujú poskytovať v súvislosti so zhotovením Diela vzájomnú súčinnosť. Zhotoviteľ sa zaväzuje predložiť objednávateľovi elektronický návrh Diela k pripomienkam, najneskôr do 180 dní od účinnosti zmluvy
2. Zhotoviteľ sa zaväzuje zhotoviť a odovzdať objednávateľovi finálnu verziu Diela najneskôr do 210 dní od nadobudnutia účinnosti Zmluvy, v písomnej forme v papierovej podobe v 2 vyhotoveniach a v slovenskom jazyku. Finálnu verziu Diela zhotoviteľ odovzdá aj v elektronickej podobe na dvoch CD/USB nosičoch v neuzamknutom, editovateľnom formáte.
3. Záväzok zhotoviteľa odovzdať Dielo sa považuje za splnený dňom odovzdania a prevzatia finálnej verzie Diela – dňom podpísania dvojstranného preberacieho protokolu, ktorý obsahuje najmä identifikačné údaje oboch strán tejto zmluvy, vyhlásenie za objednávateľa, že riadne a včas preberá Dielo, miesto a dátum podpisu, meno, priezvisko a vlastnoručné podpisy osôb oprávnených Dielo odovzdať a prebrať.
4. Miestom odovzdania Diela je adresa laboratória objednávateľa: Fatranská č. 5A, 949 01 Nitra-Chrenová. Elektronický návrh Diela k pripomienkam objednávateľa podľa bodu 1. tohto Článku zmluvy zhotoviteľ doručí na e-mailovú adresu obstaravanie@lambda.sk.
5. Vlastnícke právo k Dielu prejde na objednávateľa podpisom preberacieho protokolu v zmysle bodu 3. tohto Článku.
6. Zhotoviteľ bude Služby poskytovať od odovzdania Diela 20 mesiacov alebo do ukončenia Projektu, podľa toho, ktoré nastane skôr.
7. Zhotoviteľ sa zaväzuje vysporiadať všetky právne vzťahy s osobami, ktoré sa budú podieľať na Diele tak, aby si tieto osoby nemohli uplatňovať voči objednávateľovi ani tretej osobe nároky z osobnostných, priemyselných či iných obdobných práv v súvislosti s plnením záväzkov zhotoviteľa podľa tejto zmluvy.
8. Zhotoviteľ prehlasuje, že je podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) nositeľom autorských práv k Dielu zhotovenému podľa tejto zmluvy a je oprávnený poskytnúť objednávateľovi Dielo alebo jeho časť.
9. Zmluvné strany touto zmluvou uzatvárajú zároveň licenčnú zmluvu, ktorou zhotoviteľ bezodplatne udeľuje objednávateľovi súhlas na používanie Diela alebo jeho časti, a to

* súhlas objednávateľovi na spracovanie Diela alebo jeho časti, zaradenie Diela alebo jeho časti do súborného diela, vyhotovenie rozmnoženiny Diela alebo jeho časti, zverejnenie Diela alebo jeho časti, verejné vykonanie Diela alebo jeho časti a rozširovanie Diela alebo jeho časti;
* zhotoviteľ udeľuje licenciu na neobmedzené použitie Diela alebo jeho časti na neobmedzenú dobu;
* zhotoviteľ udeľuje výhradnú licenciu, t. j. nesmie udeliť tretej osobe licenciu na použitie Diela alebo jeho časti v rozsahu a spôsobom udeleným touto licenciou.

1. Zhotoviteľ Diela sa zaväzuje zachovávať mlčanlivosť a neposkytnúť akékoľvek informácie alebo dokumenty či podklady k Dielu / predmetu tejto zmluvy, a to akejkoľvek tretej osobe okrem orgánov oprávnenej kontroly. Zhotoviteľ je povinný zabezpečiť záväzok mlčanlivosti svojimi zamestnancami či inými spolupracujúcimi osobami. V prípade porušenia tejto povinnosti má objednávateľ nárok na zmluvnú pokutu vo výške 50% z celkovej ceny Diela.

**Článok IV.**

**Cena Diela**

1. Cena diela je zmluvnými stranami dohodnutá v zmysle zákona č. 18/1996 Z. z. o cenách v platnom znení ako cena maximálna, v zmysle ponuky zhotoviteľa prijatej objednávateľom, a to vo výške:

|  |  |  |  |  |  |  |
| --- | --- | --- | --- | --- | --- | --- |
| **Pol. č.** | **Názov plnenia** | **Merná jednotka (MJ)** | **Požad. počet MJ** | **Jednotková cena za MJ v EUR bez DPH** | **Celková cena za požadovaný počet MJ v EUR bez DPH** | **Celková cena za požadovaný počet MJ v EUR s DPH** |
| 1. | Dodanie metodiky (Dielo) | ks | 1 |  | **0,00 €** | 0,00 € |
| 2. | Poskytovanie aplikačnej podpory (Služby) | mes. | 20 |  | **0,00 €** | 0,00 € |

Cena Diela je konečná a zahŕňa aj cenu za príslušné autorské práva a licencie, ako aj akékoľvek a všetky náklady a výdavky spojené s predmetom a plnením tejto zmluvy.

**Článok V.**

**Platobné podmienky**

1. Cenu za Dielo uhradí objednávateľ na základe faktúry vystavenej zhotoviteľom po protokolárnom odovzdaní Diela objednávateľovi a zároveň po riadnom doručení faktúry objednávateľovi poštou alebo osobne do podateľne.
2. Cenu za Služby bude objednávateľ uhrádzať na základe mesačnej faktúry vystavenej zhotoviteľom najneskôr do 10. dňa nasledujúceho mesiaca. V prípade ukončenia Projektu skôr než pôvodne plánovaných 20 mesiacov nemá Poskytovateľ právo na fakturáciu mesiacov v ktorých Služby neboli poskytnuté.
3. Doručená faktúra musí obsahovať:
   * náležitosti podľa zákona č. 222/2004 Z. z. o dani z pridanej hodnoty v platnom znení
   * číslo zmluvy,
   * označenie Diela/Služby,
   * celkovú fakturovanú sumu,
   * identifikáciu projektu a ITMS kódu,
   * pečiatku a podpis oprávnenej osoby.
4. Prílohou faktúry bude originál protokolu o prebratí dokončeného Diela objednávateľom v zmysle Článku III. bodu 3. tejto zmluvy, podpísaný obomi zmluvnými stranami.
5. Lehota splatnosti faktúry je 60 dní odo dňa jej riadneho doručenia objednávateľovi. Faktúra bude uhradená prevodným príkazom.
6. V prípade, že faktúra nebude obsahovať náležitosti uvedené v tejto zmluve alebo prílohu v dohodnutom znení alebo formáte, objednávateľ je oprávnený vrátiť faktúru zhotoviteľovi na doplnenie s uvedením nedostatkov, ktoré sa majú odstrániť. V tomto prípade sa preruší plynutie lehoty splatnosti a nová lehota splatnosti začne plynúť dňom riadneho doručenia opravenej faktúry objednávateľovi.

**Článok VI.**

**Zodpovednosť za vady**

1. Zhotoviteľ zodpovedá za úplnosť a kvalitu Diela a Služieb alebo ich častí. Ak má plnenie vady, objednávateľ stanoví primeranú lehotu na ich odstránenie. Ustanovenia o náhrade škody tým nie sú dotknuté.
2. Objednávateľ potvrdí dostatočnosť odstránenia vady podľa predchádzajúceho bodu 1. v lehote 15 dní od doručenia opravenej verzie Diela alebo jeho časti písomnou formou na adresu zhotoviteľa uvedenú v záhlaví zmluvy.
3. Ak Zhotoviteľ spôsobí objednávateľovi akúkoľvek škodu porušením svojich povinností vyplývajúcich z právnych predpisov alebo z tejto zmluvy, zodpovednosť za škodu a povinnosť na jej náhradu sa spravuje ustanovením § 373 a nasl. Obchodného zákonníka v platnom znení.
4. Ak zhotoviteľ nebude schopný zhotoviť Dielo alebo jeho časť v dohodnutej lehote, množstve alebo kvalite, bezodkladne to oznámi písomne objednávateľovi.
5. Objednávateľ sa zaväzuje zhotoviteľovi poskytnúť súčinnosť. Ak objednávateľ súčinnosť neposkytne, resp. neposkytne dokumenty, potrebné podklady alebo informácie týkajúce sa predmetu zmluvy alebo neposkytne súčinnosť včas, zhotoviteľ nenesie zodpovednosť za prípadnú škodu, omeškanie alebo nemožnosť plnenia.
6. Zmluvné strany navzájom prehlasujú, že zodpovednými osobami na účely tejto zmluvy sú:

* za objednávateľa
* za zhotoviteľa

**Článok VII.**

**Zmluvné pokuty a zánik zmluvy**

1. Ak Dielo vo finálnej verzii alebo jeho časť nebude zhotoviteľom odovzdané objednávateľovi v dohodnutej lehote alebo vôbec nebude dodané, objednávateľ má nárok na zmluvnú pokutu vo výške hodnoty Diela uvedenej v v čl. IV. Bod 1 položka č. 1 tabuľky. Zmluvná pokuta je splatná v lehote 10 dní odo dňa jej uplatnenia u zhotoviteľa.
2. Ak bude mať Dielo vady, ktoré nebudú zhotoviteľom odstránené v lehote stanovenej objednávateľom, má objednávateľ nárok na zmluvnú pokutu vo výške 3 000,- € (slovom: tritisíc eur).
3. V prípade bezdôvodného omeškania objednávateľa s úhradou ceny za Dielo na základe riadne predloženej faktúry za protokolárne odovzdané Dielo podľa tejto zmluvy, má zhotoviteľ právo na uplatnenie úroku z omeškania vo výške v zmysle § 1 ods. 1 nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka..
4. Uhradením zmluvných pokút podľa tejto zmluvy nie je dotknutý nárok na náhradu škody.
5. Táto zmluva môže zaniknúť aj písomnou dohodou jej strán.
6. Každá zo zmluvných strán je oprávnená od tejto zmluvy odstúpiť od tejto zmluvy v prípade podstatného porušenia podmienok tejto zmluvy, pričom za podstatné porušenie sa bude považovať akékoľvek porušenie jej podmienok.
7. Objednávateľ môže od tejto zmluvy odstúpiť v prípade:
8. ak Dielo alebo jeho časť nie je dodané, a to ani v dodatočnej lehote, alebo nie je dodané vôbec,
9. ak má Dielo alebo jeho časť vady a tieto vady neboli odstránené v dodatočnej stanovenej lehote,
10. ak zhotoviteľ stratil spôsobilosť na zhotovenie Diela resp. predmetu tejto zmluvy.

**Článok VIII.**

Doručovanie

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej zmluvnej strane (ďalej len „písomnosti“) musia byť doručené, ak táto zmluva neustanovuje inak:

* v písomnej forme prostredníctvom pošty doporučene s doručenkou; za deň doručenia sa považuje dátum prevzatia zásielky; ak pošta vráti odosielateľovi zásielku ako nedoručiteľnú z akéhokoľvek dôvodu, považuje sa zásielka za doručenú adresátovi dňom jej uloženia na pošte; alebo
* osobne do podateľne druhej zmluvnej strany; alebo
* formou e-mailu, pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom.

1. V prípade zmeny ktoréhokoľvek z údajov v záhlaví zmluvy alebo kontaktných tel. čísiel alebo osôb uvedených v tejto zmluve je príslušná zmluvná strana, ktorej sa zmena týka, povinná túto skutočnosť bezodkladne písomne oznámiť druhej zmluvnej strane.Ak zmluvné strany nesplnia svoju oznamovaciu povinnosť, má sa za to, že platia posledné známe identifikačné údaje alebo údaje vyplývajúce zo zmluvy alebo z príslušného registra.

**Článok IX.**

**Subdodávatelia**

1. Zhotoviteľ je povinný ku dňu podpisu tejto zmluvy predložiť objednávateľovi zoznam všetkých známych subdodávateľov, ktorý je Prílohou č. 2 tejto Zmluvy ako jej neoddeliteľná súčasť, v ktorom zhotoviteľ uvedie relevantné, úplné a pravdivé údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno, priezvisko, adresu pobytu, dátum narodenia. Zhotoviteľ je súčasne povinný predložiť objednávateľovi spolu so zoznamom subdodávateľov, súhlas/y so spracovaním osobných údajov každej osoby oprávnenej konať za subdodávateľa, a to za účelom realizácie tejto zmluvy, v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov. V prípade, ak nebude zhotoviteľ zabezpečovať časť predmetu plnenia tejto zmluvy prostredníctvom subdodávateľa, uvedie v zozname známych subdodávateľov, ktorý je Prílohou č. 2 tejto zmluvy, že nebude zabezpečovať časti predmetu plnenia tejto zmluvy prostredníctvom subdodávateľa/ov.
2. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi a/alebo zmenu v osobe subdodávateľa uvedeného v Prílohe č. 2 tejto zmluvy. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľovi do troch pracovných dní odo dňa, kedy sa zhotoviteľ dozvedel o tejto zmene. K zmene v osobe subdodávateľa môže dôjsť len po odsúhlasení nového navrhovaného subdodávateľa objednávateľom na základe aktualizovania Prílohy č. 2 tejto zmluvy a to Dodatkom k tejto zmluve., v súlade s Článkom X. bod 3. tejto Zmluvy. Zhotoviteľ je povinný najneskôr 5 pracovných dní pred dňom, ktorý predchádza dňu, v ktorom by mala nastať zmena v osobe subdodávateľa, písomne oznámiť objednávateľovi zámer zmeny v osobe subdodávateľa s uvedením identifikačných údajov pôvodného aj nového subdodávateľa, a to v rozsahu údajov podľa Prílohy č. 2 tejto zmluvy a zároveň predložiť súhlas objednávateľa s novým subdodávateľom.

**Článok X.**

**Spoločné a záverečné ustanovenia**

1. Zmluva nadobúda platnosť dňom jej podpisu obidvoma zmluvnými stranami. Zmluva nadobúda účinnosť dňom doručenia správy z kontroly verejného obstarávania poskytovateľa prostriedkov Projektu. Objednávateľ bezodkladne informuje Poskytovateľa o tejto skutočnosti. V prípade ak nedôjde k vydaniu správy z kontroly do 12 mesiacov odo dňa nadobudnutia účinnosti zmluva stráca platnosť v celkom rozsahu.
2. Zmluva je platná do skončenia poskytovania Služby. Lehota na dodanie diela je uvedená v článku III bod 2.
3. Poskytovateľ je povinný strpieť výkon auditu oprávnenými osobami súvisiaci s dodávanými službami počas lehoty stanovenej v zmluve o NFP. Oprávnené osoby na výkon kontroly/auditu sú najmä
   * Poskytovateľ a ním poverené osoby,
   * Útvar vnútorného auditu Riadiaceho orgánu alebo Sprostredkovateľského orgánu a nimi poverené osoby,
   * Najvyšší kontrolný úrad SR a ním poverené osoby,
   * Orgán auditu, jeho spolupracujúce orgány (Úrad vládneho auditu) a osoby poverené na výkon kontroly/auditu,
   * Splnomocnení zástupcovia Európskej Komisie a Európskeho dvora audítorov,
   * Orgán zabezpečujúci ochranu finančných záujmov EÚ,
   * Osoby prizvané orgánmi uvedenými v písmenách a) až f) v súlade s príslušnými právnymi predpismi SR a právnymi aktmi EÚ.
4. Túto zmluvu je možné meniť a dopĺňať iba písomnými dodatkami podpísanými zástupcami oboch strán.
5. Zhotoviteľ prehlasuje, že disponuje súhlasom alebo iným právnym základom podľa platných právnych predpisov na ochranu osobných údajov na to, že v rámci plnenia predmetu zmluvy poskytuje objednávateľovi osobné údaje dotknutých osôb a že je schopný na žiadosť objednávateľa kedykoľvek predmetný súhlas predložiť alebo iný právny základ zdokladovať.
6. Táto zmluva je vyhotovená v troch(36) rovnopisoch, z ktorých dva (2) sú pre objednávateľa a jeden rovnopis je (1) pre zhotoviteľa.
7. Vzťahy neupravené touto zmluvou sa riadia príslušnými ustanoveniami Obchodného zákonníka v platnom znení, Autorským zákonom a ďalšími súvisiacimi právnymi predpismi.
8. Nedeliteľnou súčasťou tejto zmluvy sú:
   * **Príloha č. 1** – špecifikácia Diela (zadanie podkladov);
   * **Príloha č**. 2 – zoznam všetkých známych subdodávateľov.
9. Zmluvné strany prehlasujú, že si zmluvu riadne prečítali a oboznámili sa podrobnej s jej obsahom, že obsah zmluvy im je zrozumiteľný, jeho význam zrejmý a určitý a že zmluva je prejavom ich slobodnej a vážnej vôle, pričom zmluva nebola uzavretá pod nátlakom, ani v tiesni a ani za nevýhodných podmienok. Na znak uvedeného túto zmluvu vlastnoručne podpisujú.

V Bratislave, ........................... V ............................

za objednávateľa: za zhotoviteľa:

................................................... .......................................................

Meno, priezvisko a funkcia